Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2022 M. SAUSIO 27 D. SPRENDIMO NR. T3-10 „DĖL PRIENŲ RAJONO SAVIVALDYBĖS ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO“ PROJEKTO

AIŠKINAMASIS RAŠTAS

Sprendimo projekto tikslas ir uždaviniai:

Pakeisti Prienų rajono savivaldybės želdynų ir želdinių apsaugos, priežiūros ir tvarkymo komisijos (toliau – Komisija) nuostatus.

Siūlomos teisinio reguliavimo nuostatos:

Sprendimo projektas parengtas atsižvelgus į Lietuvos Respublikos vietos savivaldos įstatymo (toliau – Įstatymas) reikalavimus.

Laukiami rezultatai:

Pritarus sprendimo projektui bus pakeisti Komisijos nuostatai.

Lėšų poreikis ir šaltiniai:

Papildomų lėšų nereikės.

Kiti sprendimui priimti reikalingi pagrindimai, skaičiavimai ar paaiškinimai:

Lietuvos Respublikos vietos savivaldos įstatymo 22 str. 10 d. nustatyta, jeigu savivaldybės tarybos komisijų posėdžiuose balsuojant balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, balsavimas tęsiamas komisijos nuostatų nustatyta tvarka. Vadovaujantis minėta įstatymo nuostata keičiamas Komisijos nuostatų 20 punktas.

Lyginamasis variantas:

20. Komisijos sprendimai priimami komisijos narių paprasta balsų dauguma. Kai balsai pasiskirsto po lygiai, sprendimą lemia komisijos pirmininko balsas. Šiuo atveju komisijos pirmininkas neturi teisės susilaikyti.

20. Komisijos sprendimai priimami komisijos posėdyje dalyvaujančių komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, lemia komisijos pirmininko balsas.

Vedėjas	Tomas Žvirblys

Ilona Ramanauskienė, tel. +370 319 61 128, el. p. ilona.ramanauskiene@prienai.lt